Мавлянов Абдыкапар Субанкулович

Мавлянов Абдыкапар Субанкулович [4. 7. 1955-жылы туулган, Ош областы, Жаңы-Жол району, Кербен айылы (азыркы Жалал-Абад областы, Аксы району, Кербен шаары)] – милициянын генерал-майору (2008). КМДТИни (1975), СССР ИИМ академиясын (1988) бүткөн. 1975–78-жылдары Ош областынын Жаңы-Жол районундагы Ильич атындагы орто мектепте мугалим, 1978–84-жылдары Кыргыз Республикасынын Ички иштер министрлигинин кылмыш издөө башкармалыгында бөлүмдүн инспектору, улук инспектору, 1984–86-жылдары Совет райондук ички иштер бөлүмүндө начальниктин орун басары, 1988–91-жылдары Базар-Коргон райондук ички иштер бөлүмүндө начальник, 1991–95-жылдары Жалал-Абад областтык ички иштер башкармалыгында начальниктин орун басары, 1995–96-жылдары жана 1997–2007-жылдары Кыргыз Республикасынын Ички иштер министрлигинде, 1996–97-жылдары Ош областтык ички иштер башкармалыктарында начальник, 2007–08-жылдары Кыргыз Республикасынын Президентинин администрациясында коопсуздук кеңешинин катчысынын орун басары, 2008–10-жылдары Кыргыз Республикасынын Ички иштер министрлигинин Э. Алиев атындагы академиясынын начальниги болуп иштеген.
Категория:Инсандар
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7